पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के बलरा गांव में एक मामले की जांच करने गई पुलिस टीम से घर की महिलाएं उलझ गई और महिला सिपाहियों के साथ बदसलूकी की गई। उल्लेखनीय है कि थाने के अवर निरीक्षक प्रमोद पासवान महिला सिपाहियों के साथ दिवा गस्ती कर रहे थे कि बलरा गांव निवासी बुचन महतो की पत्नी मालती देवी पहुँची और अपनी जेठानी सुभावती देवी तथा ननद मीरा देवी पर मारपीट कर घर से निकाल देने का आरोप लगाया।मामले की जांच करने अवर निरीक्षक प्रमोद पासवान गस्ती दल के साथ महिला के घर बलरा पहुंचे। जंहा दोनो महिलाएं सुभावती देवी और मीरा देवी पुलिस दल के साथ उलझ गईं तथा महिला सिपाहियों के साथ हाथापाई पर उतर आई। पुलिस ने दोनों महिलाओं को गिरफ्तार कर लिया। अवर निरीक्षक के बयान पर सिधवलिया थाने में दोनों महिलाओं के विरुद्ध प्राथमिकी दर्ज कर जेल भेज दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn